Държавен вестник, бр. 32, 2002 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  32
(7) Повторен конкурс се провежда на също-
то място и час до 7 дни след датата на първия
конкурс.
Чл. 12. (1) След изтичане на срока за подаване
на предложенията началникът на РУГ определя
комисия за разглеждане на предложенията.
(2) Комисията се състои от петима членове,
в т. ч. председател и секретар. В състава на ко-
мисията задължително се включват правоспо-
собен юрист и икономист. Председател на ко-
мисията е представител на РУГ, директорът или
заместник-директорът на ДЛ. Определят се и
двама резервни членове.
Чл. 13. (1) Член на комисията не може да
бъде лице, което:
1. има материален интерес от изпълнението
на възложената му дейност;
2. е “свързано лице” по смисъла на Търговс-
кия закон с някой от кандидатите или с членове
на техните управителни и/или контролни органи;
3. е участвало в изготвяне на документация-
та по конкурса.
(2) Членовете на комисията са длъжни да
пазят в тайна обстоятелствата, които са узнали
във връзка със своята работа в комисията.
(3) Членовете на комисията подписват дек-
ларация за обстоятелствата по ал. 1 и 2 преди
разглеждане на предложенията.
Чл. 14. (1) Предложенията за конкурса се
подават преди провеждането му в ДЛ, като се
записват в регистър по образец (приложение № 1)
последователно по реда на получаването им.
(2) Предложенията се подават в запечатан
непрозрачен плик. Върху плика се записват
името и адресът на подателя и пълното наиме-
нование на предмета на конкурса. Предложе-
нието съдържа:
1. документ за закупени конкурсни книжа;
2. приходен касов ордер за внесен депозит;
3. лицензи на наетите лицензирани лесовъди;
4. удостоверение за актуално състояние на
съдебната регистрация;
5. данъчна регистрация и регистрация по
ДДС, ако лицето е регистрирано по Закона за
данъка върху добавената стойност;
6. код за регистрация по БУЛСТАТ;
7. трудови договори на наетите лицензира-
ни лесовъди съгласно чл. 4, т. 1;
8. доказателства за търговска репутация или
декларация, че кандидатът не е извършвал дей-
ностите по чл. 1, ал. 1;
9. документи от компетентните държавни
органи, че кандидатът няма изискуеми задъл-
жения към държавата и към осигурителни фон-
дове, установени с влязъл в сила акт;
10. декларации по чл. 5, ал. 5;
11. оферта по образец (приложение № 2),
съдържаща предложените от кандидата пози-
ции, по които ще бъде извършено оценяването
и класирането, поставена в отделен непрозра-
чен запечатан плик, обозначен с надпис, включ-
ващ номера на обекта и името на кандидата.
(3) Документите по ал. 2, т. 8 и 10 са в ориги-
нал, а всички останали документи по ал. 2 са в
една от следните форми: оригинал, нотариално
заверено копие или заверено от кандидата копие.
(4) Участниците в конкурса нямат право да
подават повече от една оферта за един обект,
както и да правят допълнения или изменения в
подадени вече предложения.
Чл. 15. (1) След изтичането на срока за пре-
даване на предложенията се изготвя извлече-
ние от регистъра по образец (приложение № 3),
което заедно с пликовете се предава на предсе-
дателя на комисията непосредствено преди
провеждането на конкурса. Председателят в
открито заседание обявява започването на кон-
курса и неговия предмет. 
(2) Присъствието на представители на кан-
дидатите при започването на конкурса е задъл-
жително. Лицата, които представляват канди-
датите, представят на комисията документ за
самоличност и/или нотариално заверено пъл-
номощно. Комисията проверява самоличност-
та на представителите на кандидатите и конс-
татира дали са изпълнени условията за провеж-
дането на конкурса.
(3) Комисията отваря пликовете с предложе-
нията по реда на подаването им и проверява дали
в тях са приложени документите по чл. 14, ал. 2.
Комисията не отваря предложението и не оце-
нява офертата на кандидат, чийто представител
не присъства при започването на конкурса.
(4) Председателят обявява допуснатите до
участие кандидати и техните поредни номера,
недопуснатите участници и основанието за от-
страняването им.
(5) Пликовете с офертите се групират за все-
ки предлаган обект, без да се отварят. След това
се пристъпва към обявяване на всеки обект по
реда, посочен в обявата.
(6) Председателят на комисията отваря пли-
ковете с офертите за обявения обект по реда на
постъпването им.
(7) В случай че всички предложени цени са
по-високи от началната, конкурсът за обекта се
прекратява.
(8) Комисията не оценява и не класира пред-
ложение, което не е изготвено в съответствие с
условията за провеждане на конкурса.
Чл. 16. (1) Конкурсът се провежда при при-
съствие на всички членове на комисията.
(2) При отсъствие на председателя и секре-
таря на комисията заседанието се ръководи от
юриста.
(3) При отсъствие на юрист конкурсът се
отлага с един час. В случай че и в този срок не
се яви юрист, конкурсът се насрочва за следва-
щия работен ден в същия час на същото място.
(4) При възникване на обстоятелства, които
правят невъзможно откриването или продъл-
жаването на отложения по ал. 3 конкурс, той се
провежда при условията на чл. 11, ал. 7.
Чл. 17. (1) Когато на конкурса не се яви кан-
дидат, конкурсът се обявява за непроведен и се
провежда на датата за повторен конкурс, опре-
делена в заповедта на началника на РУГ.
(2) Когато за участие в конкурс е регистриран
само един кандидат, който се е явил за провежда-
не на процедурата, комисията го обявява за спе-
челил, ако е представил всички изискуеми доку-
менти и ако предложението му е изготвено съг-
ласно изискванията за провеждане на конкурса.